ଭୁବନେଶ୍ୱର ୦୯।୦୨ - ପାଗର ବଦଳିବ। ସୋମବାର ଠାରୁ ବଦଳିଯିବ ପାଗ। ବର୍ଷା ଛାଡିବା ସହ ରାଜ୍ୟରେ ଶୀତ ବଢିବା ଓ ଘନ କୁହୁଡି ହେବା ନେଇ ଆକଳନ କରିଛି ଆଞ୍ଚଳିକ ପାଣିପାଗ ବିଭାଗ।
ବର୍ଷା କମିବ ଶୀତ ବଢିବ। ୪ ଦିନ ପର୍ଯ୍ୟନ୍ତ ରାଜ୍ୟରେ କୋହଲା ପାଗ ଓ ଝିପିଝିପି ଲାଗି ରହିବା ପରେ ପାଗରେ ପରିବତ୍ର୍ତନ ହେବା ନେଇ ଆକଳନ କରିଛି ଭାରତୀୟ ପାଣିପାଗ ବିଭାଗ ।ପଶ୍ଚିମ ବଙ୍ଗ ଓ ସହ ହିମାଳୟରେ ସୃଷ୍ଟି ଘୂର୍ଣ୍ଣୀବଳୟ ପ୍ରଭାବରେ ରାଜ୍ୟର ବ  କିଛି ସ୍ଥାନରେ ଝିପିଝିପି ବର୍ଷା ଲାଗି ରହିଥିଲା। ସପ୍ତାହକ ପଯ୍ୟନ୍ତ ପାରଦ ସ୍ବାଭାବିକ ଠାରୁ ୩ରୁ ୪ ଡିଗ୍ରୀ କମ ରହିବ। ଫଳରେ ଦିନରେ ଶୀତ ଅନୁଭୁତ ହେବ।ରାଜ୍ୟର ବିଭିନ୍ନ ଜିଲ୍ଲାରେ ରବିବାରରେ ମଧ୍ୟ ସ୍ବଳ୍ପରୁ ମଧ୍ୟମ ଧରଣର ବର୍ଷା ହୋଇଛି। ଗଜପତି, ଗଞ୍ଜାମ, ରାୟଗଡ଼ା, ମାଲକାନଗିରି, କୋରାପୁଟ, କନ୍ଧମାଳରେ ସ୍ବଳ୍ପ ଧରଣର ବ ର୍ଷା ହୋଇଛି। ।
ଆସନ୍ତା ୨୪ ଘଣ୍ଟା ଯାଏଁ ସୋନପୁର, ଅନୁଗୁଳ, ମୟୂରଭଞ୍ଜ, କେନ୍ଦୁଝର ଓ ବାଲେଶ୍ବର ଜିଲ୍ଲାକୁ ୱାର୍ଣ୍ଣିଂ ଜାରି କରାଯାଇଛି।ସୋମବାରଠାରୁ ବର୍ଷା ଛାଡ଼ିଲା ପରେ କିଛି ଜିଲ୍ଲାରେ ଘନ କୁହୁଡ଼ିର ଆସ୍ତରଣ ଦେଖିବାକୁ ମିଳିବ।।
ସୁନ୍ଦରଗଡ଼, ସୋନପୁର ବଲାଙ୍ଗିର, କଳାହାଣ୍ଡି, କନ୍ଧମାଳ, ଅନୁଗୁଳ, ଢେଙ୍କାନାଳ, ଭଦ୍ରକ ଓ କଟକର ଘନ କୁହୁଡି ଦେଖା ଯିବା ସମ୍ଭାବନା ରହିଛି। କୋହଲା ପାଗ ଓ ଝିପି ଝିପି ବ ର୍ଷା ଫଳରେ ରବି ଫସଲ ଉପରେ ପ୍ରଭାବ ପଡିବ।
ମୁଗ, ବିରି ସୋରିଷ, ଚିନାବାଦାମ, ଫୁଲକୋବି , ବନ୍ଧାକୋବି,, ଫୁଲ, ପନି ପରିବା ଚାଷ ଉପରେ ପ୍ରଭାବିତ ହେବ। ବିଶେଷ କରି ଫସଲରେ ଝାଉଁଳା, ପାଉଁଶିଆ, ରୋଗ ପୋକ ବ୍ୟାପିବା ସମ୍ଭାବନା ରହିଛି। ଫଳ ରେ ଚାଷୀ ମାନଙ୍କୁ ଅଧିକ ସଚେତନ ରହିବା ଆବଶ୍ୟକ ବୋଲି କହିଛନ୍ତି କୃଷି ପାଣିପାଗ ବିଶାରଦ।
ବ ର୍ଷା ଛାଡିବା ପରେ ବିଶେଷ କରି ଅନୁଗୋଳ, କନ୍ଧମାଳ, ଢେଙ୍କାନାଳ, ସୋନପୁର, ମୟୂରଭଂଜ ବାଲେଶ୍ବରରେ ଶୀତ ଅନୁଭୁତ ହେବ ନେଇ ଭୁବନେଶ୍ବର ସ୍ଥିତ ଆଞ୍ଚଳିକ ପାଣିପାଗ କେନ୍ଦ୍ର ପକ୍ଷରୁ ପୂର୍ବାନୁମାନ କରାଯାଇଛି ।
